HRVACE: ODRŽAN REDOVITI MJESEČNI SASTANAK I PODJELA PAKETA U SKLOPU PROJEKTA“ ZAŽELI“

U  sklopu projekta „Zaželi – Ja to mogu,ja to želim IV“  koji provodi Općina Hrvace održan je redoviti  mjesečni sastanak sa svim zaposlenim ženama i podjela paketa za mjesec kolovoz.
Na radnom sastanku je uz uobičajene teme iznesen i podatak da se u sklopu projekta do sada podijelilo 2496  paketa kućanskih i osnovnih  higijenskih potrepština krajnjim korisnicima.
Projektom je trenutno obuhvaćeno 96 korisnika, odnosno osoba starijih od 65 godina sa područja Općine Hrvace i Grada Sinja.
Glavni cilj ovog hvalevrijednog projekta je omogućiti kvalitetniji i dostojanstveniji život osobama kojima je potrebna pomoć u obavljanju svakodnevnih aktivnosti, pruživši im podršku u  toplini njihova vlastitog doma.
Projekt je financiran iz Europskog socjalnog fonda Plus u okviru programa Učinkoviti ljudski potencijali 2021.-2027.
Ukupna vrijednost projekta je 720.000,00 eura.

